শমশেরনগর চা বাগান চা বাগান এলাকায় কিশোরীকে ধরে নিয়ে ৪ ঘণ্টা আটকিয়ে রেখে ধর্ষণ - Banglarjamin24.com শমশেরনগর চা বাগান চা বাগান এলাকায় কিশোরীকে ধরে নিয়ে ৪ ঘণ্টা আটকিয়ে রেখে ধর্ষণ - Banglarjamin24.com
অপরাধ, বাংলাদেশ, মৌলভীবাজার, সিলেট বিভাগ
মৌলভীবাজারের কমলগঞ্জ উপজেলার শমশেরনগর চা বাগানে প্লান্টেশন এলাকায় এক কিশোরীকে (১২) ধরে নিয়ে ৪ ঘণ্টা আটকিয়ে রেখে ধর্ষণ করার অভিযোগ পাওয়া গেছে। শুক্রবার (৩১ জানুয়ারি) বিকাল ৪টায় এই ঘটনা ঘটে।
শমশেরনগর চা বাগান ও শমশেরনগর পুলিশ ফাঁড়ি সূত্রে জানা যায়, গত শুক্রবার শমশেরনগর চা বাগানের নারায়ণ টিলার কিশোরী (১২) পাশের চা প্লান্টেশন এলাকায় প্রাকৃতিক কাজ সারতে যায়। সেখান থেকে ফেরার সময় একই এলাকার সজিব মাঝি (২৪) কিশোরীকে ধরে নিয়ে নির্জন স্থানে আটকিয়ে রেখে ধর্ষণ করে। রাত ৮টায় নির্যাতিতা কিশোরীকে ছেড়ে দিলে সে তার বাসায় ফিরে ঘটনাটি সবাইকে অবহিত করে।
এ ব্যাপারে শমশেরনগর পুলিশ ফাঁড়ির দায়িত্বপ্রাপ্ত কর্মকর্তা পরিদর্শক (তদন্ত) অরূপ কুমার চৌধুরী ঘটনার সত্যতা নিশ্চিত করে বলেন, প্রাথমিকভাবে বোঝা গেছে কিশোরীর সাথে অভিযুক্তের প্রেমের সম্পর্ক ছিল। এ সম্পর্কের মাঝে এ ধরণের ঘটনা ঘটেছে। চা বাগান থেকে বিভিন্নভাবে বিষয়টি সামাজিকভাবে বসে সমাধান করে কিশোরীকে স্ত্রী হিসেবে গ্রহণের প্রস্তাব আসলেও মেয়েটি অপ্রাপ্ত ও উভয়ের মাঝে উঁচু বর্ণ ও নিম্ন বর্ণ দাবি করে ধর্ষকের অভিযুক্ত এ ধরনের উদ্যোগ মেনে নিতে রাজি হয়নি তাকে আদালতে প্রেরণ করা হয়েছে।